**ชื่อโครงการ** ระบบดูแลช่วยเหลือนักเรียน

**แผนงาน** กิจการนักเรียน

**สอดคล้องกับนโยบาย สพฐ. ที่ ๖** ด้านที่ ๓ ตัวชี้วัดที่ ๑ ด้านที่ ๔ ตัวชี้วัดที่ ๑

**สอดคล้องกับนโยบาย สพป.ปข.1** ที่ ๒, ๓, ๔

**สอดคล้องกับกลยุทธ์สถานศึกษา** ที่2 ๑ เป้าหมายกลยุทธ์ที่ ๒ ตัวชี้วัดที่ ๒.๑ - ๒.๔

**สนองมาตรฐานคุณภาพการศึกษา** ที่๑, ๓

**ลักษณะโครงการ** โครงการต่อเนื่อง

**ผู้รับผิดชอบโครงการ** นางกชชญ เลิศภูรินท์

**ระยะเวลาดำเนินการ** ตุลาคม 2564 ถึง กันยายน 2565

**1. หลักการและเหตุผล**

กิจกรรมการดูแลช่วยเหลือนักเรียน เป็นจุดมุ่งหมายของการประกันคุณภาพการศึกษา และจากข้อมูลในแบบประเมินการดำเนินงานระบบการช่วยเหลือดูแลนักเรียน ทำให้ทราบผลการดำเนินงานของโรงเรียนในการดูแลช่วยเหลือนักเรียน ซึ่งมีทั้งจุดแข็งที่ช่วยสนับสนุนให้การทำงานมีประสิทธิผล และมีจุดอ่อนที่ต้องปรับปรุงแก้ไข เพื่อให้การทำงานมีความเข้มแข็งขึ้น อีกทั้งการสำรวจความต้องการและข้อเสนอแนะของครู ผู้ปกครอง และชุมชนเกี่ยวกับการดูแลช่วยเหลือนักเรียน ทำให้ได้ข้อมูลที่มีประโยชน์ต่อการดำเนินงาน

โรงเรียนบ้านบางสะพานน้อย ตระหนักและเห็นความสำคัญ จึงจัดจัดทำโครงการจัดระบบดูแลช่วยเหลือนักเรียนขึ้น เพื่อคุณภาพของนักเรียน รวมทั้งบุคลากรในโรงเรียนที่มีกระบวนการดำเนินงานอย่างเป็นระบบ

**2. วัตถุประสงค์**

2.1 เพื่อให้รู้จักและเข้าใจนักเรียนในความรับผิดชอบรายชั้นเรียนเป็นรายบุคคล สามารถคัดกรองนักเรียนเป็นกลุ่มเสี่ยง และกลุ่มปัญหาได้

2.2 เพื่อให้ครูสามารถวิเคราะห์ปัญหาและค้นหาวิธีการช่วยเหลือนักเรียนกลุ่มเสี่ยงและกลุ่มมีปัญหา

2.3 เพื่อให้มีแนวทางในการช่วยเหลือนักเรียน สามารถป้องกัน วิเคราะห์ แก้ปัญหา สามารถส่งต่อและให้คำปรึกษานักเรียนได้

2.4 เพื่อเป็นแนวทางในการนิเทศ ติดตามและประเมินผลระบบดูแลช่วยเหลือนักเรียน

2.5 เพื่อให้การดำเนินงานดูแลช่วยเหลือนักเรียนเป็นไปอย่างระบบและมีประสิทธิภาพ

2.6 เพื่อให้โรงเรียน กรรมการสถานศึกษา ผู้ปกครอง ชุมชน องค์กรและหน่วยงานที่เกี่ยวข้อง มีการทำงานร่วมกัน โดยผ่านกระบวนการทำงานที่ชัดเจน มีร่องรอยหลักฐานการปฏิบัติงาน สามารถ ตรวจสอบและประเมินผลได้

2.7 เพื่อให้นักเรียนได้รับการดูแลช่วยเหลืออย่างทั่วถึงและตรงตามปัญหา

2.8 เพื่อให้นักเรียนรู้จักตนเอง ควบคุมตนเองได้ มีการพัฒนาความฉลาดทางอารมณ์ (EQ) พัฒนาความเก่ง (IQ) มีคุณธรรมจริยธรรม (MQ) และมีความมุ่งมั่นที่จะเอาชนะอุปสรรค (AQ)

๒.9 เพื่อสร้างสัมพันธภาพระหว่างครูกับนักเรียนเป็นไปด้วยดีและอบอุ่น นักเรียนเรียนรู้อย่างมี ความสุขและได้รับการส่งเสริมพัฒนาเต็มตามศักยภาพอย่างรอบด้าน

**3. เป้าหมาย**

**๓.๑ เชิงปริมาณ**

(1) นักเรียนโรงเรียนบ้านลางสะพานน้อย ร้อยละ 100 ได้รับการดูแลช่วยเหลืออย่าง ทั่วถึงและตรงตามปัญหา

(2) นักเรียนโรงเรียนบ้านลางสะพานน้อย ได้รับการอบรมเป็นนักเรียน แกนนำการหลีกเลี่ยงอุบัติภัยต่างๆ

(๓) จัดทำข้อมูลเด็กเป็นรายบุคคล คัดกรองนักเรียน SDQ เช่น กลุ่มปกติ กลุ่มเสี่ยง กลุ่มที่มีปัญหา ส่งเสริมนักเรียนความสามารถพิเศษ/ศักยภาพนักเรียน การป้องกันและแก้ไขปัญหา และ การส่งต่อ

(๔) จัดประชุมผู้ปกครอง(Classroom meeting ) ภาคเรียนละ 1 ครั้ง

(๕) จัดตั้งเครือข่ายผู้ปกครอง ประชุมเครือข่ายผู้ปกครองภาคเรียนละ 1 ครั้ง

(๖) เยี่ยมบ้านนักเรียน ภาคเรียนละ 1 ครั้ง

**๓.๒ เชิงคุณภาพ**

(1) ครู/ผู้ปกครองนักเรียนตระหนักถึงความรู้ความเข้าใจเกี่ยวกับระบบการดูแลช่วยเหลือนักเรียน

(2) ครู/ผู้ปกครองนักเรียนรู้จักและเข้าใจนักเรียนดียิ่งขึ้น

(3) ครูรู้จักนักเรียนเป็นรายบุคคล รู้จักคัดกรองนักเรียน

(4) ครูสามารถวิเคราะห์ปัญหาและช่วยเหลือนักเรียนเบื้องต้นได้

(5) ครูสามารถส่งเสริมและพัฒนานักเรียนได้

**4. วิธีการดำเนินงาน**

|  |  |  |  |
| --- | --- | --- | --- |
| **ลำดับที่** | **กิจกรรม/ขั้นตอนการดำเนินงาน** | **ระยะเวลาดำเนินงาน** | **ผู้รับผิดชอบ** |
| 1 | ประชุมคณะครู | ต.ค.๖4 | ผู้อำนวยการ |
| 2 | มอบหมาย แต่งตั้งผู้รับผิดชอบ | ต.ค.๖4 | ผู้อำนวยการ |
| 3 | จัดทำโครงการและเสนอขออนุมัติ | ต.ค.๖4 | นางกชชญ เลิศภูรินท์ |
| 4 | ดำเนินการจัดกิจกรรม | ต.ค.๖4 – ก.ย.6๑ | คณะครู |
| 5 | ติดตาม กำกับ แก้ปัญหา เพื่อให้การปฏิบัติงานเป็นไปด้วยความเรียบร้อย | ตุลาคม 25๖4 ถึง กันยายน 2565 | ผู้อำนวยการ |
| 6 | ประเมินผลและรายงานผลการปฏิบัติงาน | ก.ย.๒๕๖5 | นางกชชญ เลิศภูรินท์ |

**๕. ระยะเวลาและสถานที่ดำเนินงานการ**

ระยะเวลา ตุลาคม ๒๕๖4 ถึง ตุลาคม ๒๕๖5

สถานที่ดำเนินการ โรงเรียนบ้านบางสะพานน้อย

**6. งบประมาณการดำเนินการ**

๖.๑ งบประมาณจำนวน 24,๐๐๐ บาท (ขอถัวจ่ายทุกรายการ)

๖.๒ รายละเอียดการใช้งบประมาณ

เงินอุดหนุนรายหัวนักเรียน จำนวน 24,๐๐๐ บาท

เงินรายได้สถานศึกษา จำนวน  **-**  บาท

|  |  |  |  |  |  |
| --- | --- | --- | --- | --- | --- |
| **ที่** | **กิจกรรม/รายละเอียด** | **งบประมาณที่ใช้ในโครงการ** | | | |
| **ค่าตอบแทน** | **ค่าใช้สอย** | **ค่าวัสดุ** | **รวม** |
| 1 | ประชุมผู้ปกครองนักเรียน  (ค่าอาหารว่าง) | - | - | ๔,๐๐๐ | ๔,๐๐๐ |
| 2 | ค่ากระดาษเพื่อจัดทำแบบบันทึกการเยี่ยมบ้าน(กระดาษA๔/กระดาษปก) | - | - | 5,0๐๐ | 5,0๐๐ |
| 3 | จัดทำเอกสารแบบคัดกรอง(SDQ )และแบบจัดเก็บข้อมูลต่างๆ  (กระดาษA๔/กระดาษปก) |  | - | 5,0๐๐ | 5,0๐๐ |
| 4 | ค่าวัสดุอุปกรณ์ในการดำเนิน | - | - | 9,000 | 9,000 |
| 5 | นำส่งภายนอก | - | ๑,๐๐๐ | - | ๑,๐๐๐ |
|  | **รวม** |  | **๑,๐๐๐** | **23,๐๐๐** | **24,๐๐๐** |

**7. การประเมินผล**

|  |  |  |
| --- | --- | --- |
| **ตัวบ่งชี้ความสำเร็จ** | **วิธีการประเมิน** | **เครื่องมือที่ใช้** |
| 1. นักเรียนทุกคนได้รับการดูแลช่วยเหลืออย่าง ถูกวิธีตามระบบดูแลช่วยเหลือนักเรียน  2. ครู นักเรียน ผู้ปกครอง ชุมชน หน่วยงาน องค์กรภายนอก ให้ความร่วมมือในการ จัดระบบดูแลช่วยเหลือนักเรียน  3. นักเรียนมีพฤติกรรมที่เหมาะสม และ ห่างไกลจากสิ่งเสพติด | 1. แบบสัมภาษณ์ แบบคัดกรอง (SDQ )  2.สอบถาม  3.สัมภาษณ์ | 1. แบบสัมภาษณ์การเยี่ยมบ้าน  2. แบบบันทึกการจัดกิจกรรม  3. แบบประเมินความพึงพอใจ |

**8. ผลที่คาดว่าจะได้รับ**

8.1 นักเรียนโรงเรียนบ้านบางสะพานน้อย ทุกคน ได้รับการช่วยเหลือดูแลอย่างรอบด้านตามระบบการดูแลช่วยเหลือนักเรียน และได้รับการพัฒนาอย่างเต็มศักยภาพ

๘.๒ มีการดำเนินงานระบบการดูแลช่วยเหลือนักเรียน อย่างเป็น ระบบและมีความเข็มแข็ง

๘.๓ ครู นักเรียน ผู้ปกครอง ชุมชน หน่วยงาน และองค์กรภายนอก มีส่วนร่วมและให้ความ ร่วมมือในการดำเนินงานระบบการดูแลช่วยเหลือนักเรียน

(ลงชื่อ) ผู้เสนอโครงการ

(นางกชชญ เลิศภูรินท์)

ครูชำนาญการโรงเรียนบ้านบางสะพานน้อย

(ลงชื่อ) ผู้อนุมัติโครงการ

(นางสุกัญญา ปัตเมฆ)

ผู้อำนวยการโรงเรียนบ้านบางสะพานน้อย